Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2956

(3) Ha a kibocsátó dematerializált értékpapírt bocsátott ki, vagy a nyomdai úton elõállított értékpapírt dematerializált értékpapírrá alakította át, annak nyomdai úton történõ elõállításáról utóbb nem rendelkezhet. 5:481. § [Az értékpapírral való rendelkezés] Értékpapírban meghatározott joggal és követeléssel rendelkezni (az értékpapírt átruházni, megterhelni) dematerializált értékpapír esetén – külön jogszabályban meghatározott módon – az értékpapírszámlán történõ terhelés, illetve jóváírás útján, okiratként elõállított értékpapír esetében pedig az értékpapír által, annak birtokában lehet. 5:482. § [Az értékpapír megsemmisítése] Az értékpapír megsemmisítésének rendjét jogszabály állapítja meg. ÖTÖDIK RÉSZ A BIZALMI VAGYONKEZELÉS 5:483. § [A más személy javára kezelt vagyon létrejötte]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes